สวัสดีค่ะ ฉีดยาคุม(หลังคลอด)แบบ3เดือน เป็นเวลา9เดือนแล้ว 1-2เดือนแรกมีประจำเดือนแบบกระปริบกระปอย3-4วันก็หาย หลังจากนั้นก็ไม่มีประจำเดือนเลยค่ะ จนเมื่อปลายเดือนมีนามีประจำเดือนแบบกระปริบกระปรอยป็นเวลา 5วันได้ พอปลายเดือนเมษายน มีประจำเดือนตั้งแต่วันที่ 25 จนมาถึงวันนี้(8 พ.ค.)ประจำเดือนก็ยังมาอยู่ มากระปริบกระปรอย มาทุกวันค่ะ แต่ช่วงวันที่25-26เมษามีอาการปวดหน่วงท้องเล็กน้อยเหมือนปวดท้องประจำเดือน และมีเนื้อเยื่อคล้ายพังผืดออกมาด้วยค่ะ จากนั้นก็เป็นเลือดปกติและคุณนัดฉีดยาคุมอีกทีวันที่ 18ก.ค.ค่ะ อยากทราบว่าเป็นผลจากการฉีดยาคุมไหมคะ หรือมีการผิดปกติของร่างกาย
สวัสดีค่ะ การใช้ยาคุมแบบฉีดคุมกำเนิดทุก 1 หรือ 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%ผลข้างเคียงจากยาคุมแบบฉีดทุก 3 เดือนที่พบได้บ่อยๆเช่น เลือดออกกระปริดกระปรอยทางช่องคลอด ซึ่งไม่มีแบบแผนที่แน่นอน และอาจทำให้ประจำเดือนมาไม่สม่ำเสมอได้ ปวดท้องน้อยได้จากที่กล่าวมา ก็มีโอกาสที่จะเป็นจากยาคุมกำเนิดแบบฉีดค่ะ แต่ต้องสังเกตอาการ ถ้าเลือดออกกระปริดกระปรอยเยอะ หรือออกติดต่อกันเกิน 7 วัน อาจมีสาเหตุความผิดปกติทางกายอื่นๆที่ไม่เกี่ยวกับยาร่วมด้วย ควรไปพบแพทย์เพื่อตรวจเพิ่มเติม ตอนนี้ให้กลับไปฉีดยาตามนัด และหากไม่พอใจกับผลข้างเคียงของยา สามารถปรึกษากับแพทย์ที่ดูแลเพื่อเปลี่ยนวิธีการคุมกำเนิดที่มีผลข้างเคียงเรื่องเลือดออกผิดปกติที่น้อยกว่าได้